Diari Oficial de la Generalitat Valenciana


Sumari del DOGV 4105, del 11-10-2001 (2001/9596)

Notificació de la resolució dels expedients sancionadors PN/CS/003/95 i PN/CS/016/00, al senyor Joaquín Fernando Vicent Basco.
------------------------------------------------------------------------------------------------------------------------------

### Dades del document

Número de DOGV
:   4105

Data del DOGV
:   11-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9596


Organisme emissor
:   Conselleria de Medi Ambient

Tipus de document
:   Anunci

Notificació de la resolució dels expedients sancionadors PN/CS/003/95 i PN/CS/016/00, al senyor Joaquín Fernando Vicent Basco. [2001/S9596]
  
De conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació de la resolució del secretari general de la Conselleria de Medi Ambient, dictada amb data 21 d'agost de 2001 amb relació a infracció prevista en la Llei de la Generalitat Valenciana 11/1994, de 27 de desembre, d'Espais Naturals Protegits, en quant que havent intentat la notificació a l'interessat en el seu últim domicili conegut esta no s'ha pogut practicar, i el contingut del qual és el següent:
  
Vistes la documentació existent en els procediments sancionadors de referència PN/CS/003/95 i PN/CS/016/00, seguits contra el senyor Joaquín Fernando Vicent Basco per infracció prevista en la Llei de la Generalitat Valenciana 11/1994, de 27 de desembre, d'Espais Naturals Protegits de la Comunitat Valenciana.
  
Vist que en virtut de les actuacions dictades amb data 4 de novembre de 1998 per la Sala Contenciosa Administratiu del Tribunal Superior de Justícia de la Comunitat Valenciana, va ser declarada la inadmissibilitat del recurs contenciós administratiu, confirmant-se en tots els seus termes la resolució adoptada pel director territorial de Castelló de la Conselleria de Medi Ambient amb data 20 de març de 1996 en el procediment sancionador de referència PN/CS/003/95, que va imposar al senyor Joaquín Fernando Vicent Basco una multa pecuniària d'1.000.000 de pessetes (6.010,12 euros) per la comissió d'una infracció administrativa tipificada en l'article 52.13 de la citada Llei 11/1994, així com l'obligació de reparar en el termini d'un mes el dany causat per mitjà de la demolició del que construïx i restauració del medi natural en el Mas de la Comba en el Paratge Natural del Desert dels Palmes.
  
Vist que amb data 18 de juny de 1999, pel director territorial de Castelló de la Conselleria de Medi Ambient es va dictar acord en què es requeria al senyor Joaquín Fernando Vicent Basco per al compliment en el termini d'un mes de la part dispositiva de la resolució del procediment sancionador i advertint-li que en cas d'incompliment quant a la demolició i restauració del medi natural, se li podrien imposar multes coercitives de fins a 500.000 pessetes (3.005,06 euros) de forma reiterativa, o es procediria a la reparació de forma subsidiària.. El dit acord, davant de la impossibilitat de ser notificat en el domicili assenyalat per l'interessat, va ser inserit en el Butlletí Oficial de la Província de Castelló, de 26 d'agost de 1999 i publicat en el tauler d'edictes de l'Ajuntament de Castelló.
  
Vist que amb data 14 de setembre de 1999 el senyor Joaquín Fernando Vicent Basco va presentar escrit d'al·legacions en el qual en síntesi manifesta que l'execució de la sanció imposada suposa una violació del principi d'igualtat recollit en l'article 14 de la Constitució Espanyola i un greuge comparatiu ja que en el mateix Paratge del Desert dels Palmes hi ha altres edificacions mancades de llicències i recent construïdes, així com una edificació de la pròpia Conselleria de Medi Ambient sense llicència, que la simple falta de llicència o autorització prèvia a l'obra és un defecte esmenable, i en base a tot això el recurrent sol·licita l'arxiu de l'expedient administratiu.
  
Vist que amb data 22 de maig de 2000 pel director territorial de Castelló de la Conselleria de Medi Ambient es va dictar resolució en el procediment sancionador de referència PN/CS/016/00 que va imposar al senyor Joaquín Fernando Vicent Basco una multa de 1.000.000 de pessetes (6.010,12 euros) per la comissió d'una infracció administrativa tipificada en l'article 52.13 de la citada Llei 11/1994, així com l'obligació de reparar el dany causat en el termini d'un mes per mitjà de la demolició d'allò que s'ha construït sense la deguda autorització, recuperació dels terrenys afectats per la construcció d'un nou tram de pista i en general la restauració del medi natural alterat en el Mas de la Comba en el Paratge Natural del Desert dels Palmes, al mateix temps se li va advertir que en cas de no complir amb el que ordena l'administració podrà optar per la imposició de multes coercitives de fins a 500.000 pessetes (3.005,06 euros) per lapses reiterats de temps o procedir a la reparació de forma subsidiària a costa del responsable. El dit acord, davant de la impossibilitat de ser notificat en el domicili assenyalat per l'interessat, va ser inserit en el Butlletí Oficial de la Província de Castelló de 24 de juny de 2000 i publicat en el tauler d'edictes de l'Ajuntament de Castelló.
  
Vist que transcorreguts els terminis concedits a l'efecte, es comprova que el senyor Joaquín Fernando Vicent Basco no ha realitzat la demolició i restauració ordenades en les resolucions dels procediment sancionadors PN/CS/003/95 i PN/CS/016/00.
  
Atés que l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, faculta a l'administració a procedir a l'execució subsidiària en aquells casos que per no ser personalíssims poden ser realitzats per subjectes distints a l'obligat.
  
Atés que, l'import de les despeses, danys i perjudicis que pogueren ocasionar-se, seran exigibles al titular obligat en els termes que establix l'article 97 i 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Atés que els arguments apuntats per l'interessat en el seu escrit d'al·legacions, de cap manera justifiquen l'incompliment d'allò ordenat pel que fa a la demolició i restauració, i això determina la necessitat d'iniciar el corresponent procediment d'execució subsidiària.
  
Atés que els fets sancionats en ambdós procediments sancionadors consistixen en obres realitzades en el mateix lloc, encara que en distints moments, i per això l'execució subsidiària d'allò que s'ha ordenat per resolució ferma en ambdós casos ha d'establir-se conjuntament.
  
En ús de les facultats que legalment tinc atribuïdes, resolc:
  
Primer. Desestimar les al·legacions presentades amb data 14 de setembre de 1999 pel senyor Joaquín Fernando Vicent Basco.
  
Segon. Ordenar la iniciació del procediment d'execució subsidiària de les obres de demolició i restauració del medi natural al Mas de la Comba, en el Paratge Natural del Desert dels Palmes, previstes en la part dispositiva de les resolucions del director territorial de Castelló de la Conselleria de Medi Ambient de dates 20 de març de 1996 i 22 de maig de 2000 relatives respectivament als procediments sancionadors PN/CS/003/95 i PN/CS/016/00.
  
Tercer. Ordenar a aquesta Direcció Territorial la redacció del corresponent projecte tècnic.
  
Cosa que us comuniquem als efectes establits en l'article 95 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i s'assenyala que contra aquesta resolució no cap cap recurs per tractar-se d'un acte d'execució d'altres anteriors consentits i ferms, no obstant això l'interessat podrà utilitzar qualsevol altra via que estime oportuna.